রিয়াজত আলী শাহ

রিয়াজত আলী শাহ (জন্ম ২০ ফেব্রুয়ারি ১৯৯৮) একজন পাকিস্তানি বংশোদ্ভূত উগান্ডা জাতীয় দলের ক্রিকেটার। ২০১৮ সাল থেকে তিনি উগান্ডা জাতীয় ক্রিকেট দলের হয়ে খেলছেন। তিনি একজন অলরাউন্ডার। তিনি ডানহাতি ব্যাট করেন এবং ডানহাতি মিডিয়াম পেস বোলিং করেন।

 জীবনের প্রথমার্ধ 
শাহ ২০ ফেব্রুয়ারি ১৯৯৮ সালে পাকিস্তানের গিলগিতে জন্মগ্রহণ করেন। তিনি মেগার নিগার এবং হিয়াদত শাহের পুত্র। তিনি একজন ইসমাইলি মুসলিম। তিনি গিলগিত-বালতিস্তান এবং ইসলামাবাদের হয়ে অনূর্ধ্ব-১৯ স্তরে ক্রিকেট খেলেছেন।

 প্রারম্ভিক জীবন 
শাহ জন্মেছেন ২০ ফেব্রুয়ারী ১৯৯৮ সালে পাকিস্তানের গিলগিটে, মেহের নিগাহ এবং হিদায়াত শাহের পুত্র। তিনি হলেন একজন ইসমাইলি মুসলিম।  তিনি গিলগিট-বালতিস্তান এবং ইসলামাবাদের হয়ে অনূর্ধ্ব-১৯ স্তরে ক্রিকেট খেলেছেন।

 আন্তর্জাতিক ক্রিকেট ক্যারিয়ার 
শাহ ১৬ বছর বয়সে উগান্ডায় চলে আসেন, যেখানে তিনি কাম্পালার আজিজ দামানি স্পোর্টস ক্লাবের হয়ে খেলেছেন। 

২০১৮ সালের এপ্রিলে, মালয়েশিয়ায় অনুষ্ঠিত ২০১৮ আইসিসি ওয়ার্ল্ড ক্রিকেট লীগ ডিভিশন ফোর টুর্নামেন্টের জন্য তাকে উগান্ডার দলে অন্তর্ভুক্ত করা হয়েছিল।  তিনি টুর্নামেন্টে উগান্ডার উদ্বোধনী ম্যাচে মালয়েশিয়ার বিপক্ষে খেলেছেন।  জুলাই ২০১৮ সালে, তিনি ২০১৮-১৯ আইসিসি বিশ্ব টি-টোয়েন্টি আফ্রিকা বাছাইপর্ব টুর্নামেন্টের জন্য পূর্ব উপ-অঞ্চল গ্রুপে উগান্ডার দলের স্কোয়াডে অংশ ছিলেন।  পূর্বাঞ্চলীয় দলের হয়ে তাকে টুর্নামেন্টের সেরা খেলোয়াড় হিসেবে মনোনীত করা হয়েছিল। 

২০১৮ সালের সেপ্টেম্বরে, তাকে ২০১৮ আফ্রিকা টি-টোয়েন্টি কাপের জন্য উগান্ডার দলে স্থান দেওয়া হয়েছিল।  ১৪ সেপ্টেম্বর ২০১৮ তারিখে ২০১৮ আফ্রিকা টি-টোয়েন্টি কাপে উগান্ডার হয়ে তার টি-টোয়েন্টি অভিষেক হয়।  পরের মাসে, ওমানে অনুষ্ঠিত ২০১৮ আইসিসি ওয়ার্ল্ড ক্রিকেট লীগ ডিভিশন থ্রি টুর্নামেন্টের জন্য তাকে উগান্ডার দলে অন্তর্ভুক্ত করা হয়েছিলো।  টুর্নামেন্টে উগান্ডার হয়ে পাঁচ ম্যাচে ছয়টি ডিসমিসাল নিয়ে  তিনি যৌথভাবে সর্বোচ্চ উইকেট শিকারী ছিলেন। 

২০১৯ সালের মে মাসে, শাহকে উগান্ডায় অনুষ্ঠিত ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইপর্ব টুর্নামেন্টের আঞ্চলিক ফাইনালের জন্য উগান্ডার দলে স্থান দেওয়া হয়েছিল।  ২০ মে ২০১৯ তারিখে বতসোয়ানার বিপক্ষে তার টি-টোয়েন্টি আন্তর্জাতিক (টি-টোয়েন্টি) অভিষেক হয়েছিলো।  তিনি আঞ্চলিক ফাইনালে চার ম্যাচে ১৪০ রান করে সর্বোচ্চ রান সংগ্রাহক হিসেবে শেষ করেন। 

২০১৯ সালের জুলাই মাসে, ওমানে ক্রিকেট বিশ্বকাপ চ্যালেঞ্জ লিগের আগে উগান্ডার প্রশিক্ষণ দলে পঁচিশজন খেলোয়াড়ের মধ্যে তিনি একজন ছিলেন।  ২০১৯ সালের নভেম্বরে, ওমানে অনুষ্ঠিত ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য তাকে উগান্ডার দলে অন্তর্ভুক্ত করা হয়েছিলো।  ২ ডিসেম্বর ২০১৯ তারিখে জার্সির বিপক্ষে উগান্ডার হয়ে লিস্ট এ ক্রিকেটে তার অভিষেক হয়েছিলো।  ২০২১ সালের নভেম্বরে, রুয়ান্ডায় অনুষ্ঠিত ২০২১ সালের আইসিসি পুরুষদের টি-টোয়েন্টি বিশ্বকাপ আফ্রিকা বাছাইপর্ব টুর্নামেন্টের আঞ্চলিক ফাইনালের জন্য তাকে উগান্ডার দলে স্থান দেওয়া হয়েছিলো।  ২০২২ সালের মে মাসে, তাকে ২০২২ উগান্ডা ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য উগান্ডার দলে অন্তর্ভুক্ত করা হয়েছিলো। 

২০২৪ সালের মে মাসে, তাকে ২০২৪ আইসিসি পুরুষদের টি-টোয়েন্টি বিশ্বকাপ টুর্নামেন্টের জন্য উগান্ডার দলে স্থান দেওয়া হয়েছিলো। 
তথ্যসূত্র

বহিঃসংযোগ 


বিষয়শ্রেণী:১৯৯৮-এ জন্ম
বিষয়শ্রেণী:উগান্ডার ক্রিকেটার